CELEX: 52018DP0358
Language: hu
Date: 2018-10-02 00:00:00
Title: Az Európai Parlament 2018. október 2-i határozata a Georgios Kyrtsos mentelmi jogának felfüggesztésére irányuló kérelemről (2018/2069(IMM))

13.1.2020   
            
            
               HU
            
            
               Az Európai Unió Hivatalos Lapja
            
            
               C 11/53
            
         
      P8_TA(2018)0358
      Georgios Kyrtsos mentelmi jogának felfüggesztésére irányuló kérelem
      Az Európai Parlament 2018. október 2-i határozata a Georgios Kyrtsos mentelmi jogának felfüggesztésére irányuló kérelemről (2018/2069(IMM))
      (2020/C 011/12)
      
         Az Európai Parlament,
      
                  —
               
               
                  tekintettel a Georgios Kyrtsos mentelmi jogának felfüggesztésére irányuló, a 2018. május 2-i plenáris ülésen bejelentett kérelemre, amelyet a Görög Legfelsőbb Bíróság helyettes főügyésze 2018. március 28-án továbbított azzal a céllal, hogy Georgios Kyrtsost büntetőeljárás alá vonhassák az államnak járó összegek elmulasztott megfizetésének bűncselekménye miatt (a 2018. március 28-i1 160 350. számú irattal benyújtott ABM: IG 2017/11402 és EG 10-17/337 büntetőeljárási dokumentumok),
               
            
                  —
               
               
                  miután eljárási szabályzata 9. cikke (6) bekezdésének megfelelően meghallgatta Georgios Kyrtsost,
               
            
                  —
               
               
                  tekintettel az Európai Unió kiváltságairól és mentességeiről szóló 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
               
            
                  —
               
               
                  tekintettel az Európai Unió Bírósága által 1964. május 12-én, 1986. július 10-én, 2008. október 15-én és 21-én, 2010. március 19-én, 2011. szeptember 6-án és 2013. január 17-én hozott ítéletekre (1),
               
            
                  —
               
               
                  tekintettel az Görög Köztársaság alkotmányának 62. cikkére,
               
            
                  —
               
               
                  tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,
               
            
                  —
               
               
                  tekintettel a Jogi Bizottság jelentésére (A8-0291/2018),
               
            
                  A.
               
               
                  mivel a Görög Legfelsőbb Bíróság Ügyészsége Georgios Kyrtsos európai parlamenti képviselő mentelmi jogának felfüggesztését kérte az államnak járó (összesen 200 000 EUR-t meghaladó) összegek elmulasztott megfizetését vizsgáló büntetőeljárás kapcsán az 1882/1990. sz. törvény 25. cikke (1) és (6) bekezdésének rendelkezései értelmében, amelyek helyébe a 2523/1997. sz. törvény 23. cikkének (1) bekezdése és az 1882/90. sz. törvény 25. cikkének (1) bekezdése, a 3220/2004. sz. törvény 34. cikkének (1) bekezdése, a 3943/2011. sz. törvény 3. cikkének (1) bekezdése, a 4321/2015. sz. törvény 20. cikke, végül pedig a 4337/2015. sz. törvény 8. cikke lépett;
               
            
                  B.
               
               
                  mivel az Európai Unió kiváltságairól és mentességeiről szóló 7. jegyzőkönyv 9. cikke szerint az Európai Parlament képviselői saját államuk területén az adott állam parlamenti képviselőire vonatkozó mentességeket élvezik;
               
            
                  C.
               
               
                  mivel a Görög Köztársaság alkotmányának 62. cikke értelmében a parlamenti ciklus alatt a parlamenti képviselőkkel szemben a Parlament előzetes engedélye nélkül vád nem emelhető, a parlamenti képviselők nem tartóztathatók le, nem börtönözhetők be, illetve egyéb módon nem tarthatók fogva;
               
            
                  D.
               
               
                  mivel Georgios Kyrtsos 2009. június 29, óta a „Free Sunday Publishing House Ltd.”vállalat törvényes képviselője (vezérigazgatója);
               
            
                  E.
               
               
                  mivel a vád szerint Georgios Kyrtsos a Free Sunday Publishing House Ltd. törvényes képviselői minőségében hatszázhuszonhétezer-hétszázötvenkettő euró és hatvanöt cent megfizetését (627 752,65 EUR) elmulasztotta teljesíteni az állammal szemben;
               
            
                  F.
               
               
                  mivel az állítólagos bűncselekmény kétséget kizáróan nem áll közvetlen összefüggésben Georgios Kyrtsos európai parlamenti képviselői hivatalával, hanem a lapterjesztő vállalatánál korábban betöltött igazgatói tisztségéhez kapcsolódik;
               
            
                  G.
               
               
                  mivel a büntetőeljárás az Európai Unió kiváltságairól és mentességeiről szóló 7. jegyzőkönyv 8. cikke alkalmazásában nem a szóba forgó európai parlamenti képviselő által feladatai ellátása során kifejtett véleménnyel vagy leadott szavazattal kapcsolatos;
               
            
                  H.
               
               
                  mivel nincs ok feltételezni, hogy a büntetőeljárás célja a képviselő politikai tevékenységének aláásása (fumus persecutionis);
               
            
               
                  1.
               
               
                  úgy határoz, hogy felfüggeszti Georgios Kyrtsos mentelmi jogát;
               
            
               
                  2.
               
               
                  utasítja elnökét, hogy haladéktalanul továbbítsa ezt a határozatot és az illetékes bizottság jelentését a görög hatóságoknak és Georgios Kyrtsosnak.
               
            
         (1)  A Bíróság 1964. május 12-i ítélete, Wagner kontra Fohrmann és Krier, 101/63, ECLI:EU:C:1964:28; a Bíróság 1986. július 10-i ítélete, Wybot kontra Faure és társai, 149/85, ECLI:EU:C:1986:310; a Törvényszék 2008. október 15-i ítélete, Mote kontra Európai Parlament, T-345/05, ECLI:EU:T:2008:440; a Bíróság 2008. október 21-i ítélete, Marra kontra De Gregorio és Clemente, C-200/07 és C-201/07, ECLI:EU:C:2008:579; a Törvényszék 2010. március 19-i ítélete, Gollnisch kontra Európai Parlament, T-42/06, ECLI:EU:T:2010:102; a Bíróság 2011. szeptember 6-i ítélete, Patriciello, C-163/10, ECLI: EU:C:2011:543; a Törvényszék 2013. január 17-i ítélete, Gollnisch kontra Európai Parlament, T-346/11 és T-347/11, ECLI:EU:T:2013:23.